M’intendo galu fiza
(a babbu)

S’ammentu
mi tenet cumpanzia.
Sempere.
E semper
- a s’ischidada -
bio e accasazo sa durchesa de eis.
E-i sa bellesa
de sentimentos puros
de paragulas bonas
de miradas
…prenas d’amore,
de luche e de cossolu.
Una paristoria bella
- fatta de cantones de pache
e ricamos de seda -
sa bida mea chin tecus.
M’intendo galu fiza
e galu m’ispantan
su bonu coro
sas fachiduras ’e manos
sos beranos d’affettu
e-i sas maghias.
S’amore meu pro tene
est tottu inoche
- innidu -
in cust’anima fiza
pimpirinada ’e versos.
Ite recreu
sa bida mea chin tecus…